kardosdrur/scandi-wiki huggingface dataset:
Munkegårde (Tikøb Sogn)

Munkegårde (rettelig: Munkegaarde) er en tidligere landsby i Tikøb Sogn, nu opslugt af Kvistgård.

Munkegaarde bestod i 1682 af 2 gårde beliggende nord for den daværende Munke Sø med et samlet dyrket areal på 49,6 tønder land skyldsat til 8,46 tønder hartkorn. Dyrkningsformen var trevangsbrug.

Efterhånden byggedes der en række huse langs landevejen fra Humlebæk til Tikøb i tilknytning til Kvistgård Station. Efter 2. verdenskrig skete en yderligere udbygning, og landevejen gennem bebyggelsen blev afløst af en ny sønden om denne.

Efter kommunalreformen i 1970 blev der i områdets nordlige del udlagt et mindre industriområde som en del af Kvistgård industriområde, der på tre sider (syd, øst og nord) omkranser Munkegårde Hegn.

Noter

Litteratur 
 Lars Bjørn Madsen: En beskrivelse af Tikøb Sogn i året 1681; Helsingør Kommunes Museer 1997; 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Landsbyer i Tikøb Sogn
Landsbyer i Helsingør Kommune
Provisoriske alrussiske regering

Den provisoriske alrussiske regering (, , også kaldet "Direktoratet" (, Direktorija) var en kortlivet regering i 1918 under den russiske borgerkrig med sæde i Omsk. Regeringen blev dannet den 23. september 1918 på en konference i Ufa som et kompliceret kompromis mellem anti-bolsjevistiske styrker i det østlige Rusland. Regeringen flyttede hurtigt sit hovedsæde til Omsk grundet Den Røde Hærs fremrykning. Regeringen blev opløst blot to måneder senere efter et kup den 17./18. november 1918, hvor Aleksandr Koltjak overtog ledelse af de områder i Rusland, der ikke var kontrolleret af bolsjevikkerne og Den Røde Hær. 

Regeringen blev dannet af KOMUTj (hovedsageligt medlemmer af Det Socialrevolutionære Parti (SR) og Kadetpartiet i Samara) og den provisoriske sibiriske regering, som hovedsageligt bestod af regionale politikere og højreorienterede militærofficerer hjemmehrende i Omsk. De to regimer havde tidligere ikke kunnet arbejde effektivt sammen, og rivalisering havde ført til både en handelskrig og flere grænsestridigheder.

Efter Koltjaks kup blev ministrene fra Det Sociualrevolutionære parti arresteret og senere udvist fra Sibirien. Koltjak fortsatte som leder af en regeringen, der blev opløst den 4. januar 1920, hvor Koltjak trådte tilbage efter den Hvide hær havde lidt en række nederlag. Koltjak blev kort efter tilfangetaget og  henrettet den 6. februar 1920.

Referencer

Kilder 
 Evan Mawdsley, The Russian Civil War (2008). Edinburgh, Birlinn, pp. 143–8.

Den Russiske Borgerkrig
Etableret i 1918
Ophørt i 1920
Provisoriske sibiriske regering

Der har eksisteret flere provisoriske sibiriske regeringer:
 Provisoriske sibiriske regering (Vladivostok)
 Provisoriske sibiriske regering (Omsk)
Natura 2000-område nr. 92 Pamhule Skov og Stevning Dam

Natura 2000-område nr. 92 Pamhule Skov og Stevning Dam er et Natura 2000-område der består af habitatområdet H81, og fuglebeskyttelsesområde F57 og er på 1.091 hektar, hvoraf de 590 ha er statsejet. Området er den indre del af Haderslev Tunneldal, en stor tunneldal med meget markante sidedale, som løber ca. 25 km øst-vest fra Lillebælt til Vojens. Natura 2000-området er beliggende i Haderslev Kommune og går mod øst til Haderslev Dam. Området hører under Vandplan 1.11 Lillebælt/Jylland.

Beskrivelse 
Området er domineret af skovområder med indslag af vandflader, enge, overdrev og dyrkede arealer. Pamhule Skov, der er en af de største skove i området, er oprindelig løvskov, hvilket stadig dominerer. Skovene drives med plukhugst og græsning eller forbliver urørt i henhold til naturskovsstrategien. Der findes mindre arealer med surt overdrev og rigkær. Største søer er Stevning Dam og Hindemade der er forbundet med Tørning Å samt Pamhule Sø. Hindemade blev afvandet og opdyrket i 1935, men i 1994 genoprettet som lavvandet sø og eng. Pamhule Sø er beliggende i et dødishul omgivet af bakket terræn ca. 1,5 km syd for Haderslev Dam. Naturstyrelsen har udpeget Pamhule Skovene som et af landets 14 særlige områder for naturskov.

Størstedelen af arealet med rigkær (7230) samt alle forekomster med surt overdrev (6230) er i moderat eller ringe naturtilstand. På nogle forekomster skyldes dette tilgroning som følge af manglende pleje. På andre forekomster skyldes det, at de for naturtypen karakteristiske arter, er dårligt repræsenteret. Natura 2000-indsatsen overvåges i forhold til udpegningsgrundlaget og naturværdiernes tilstand via det nationale overvågningsprogram NOVANA, som Miljø- og Fødevareministeriet er ansvarlig for.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen 
 Basisanalysen 2016-21

Natura 2000-planer
Fuglebeskyttelsesområder i Danmark
Lokaliteter i Haderslev Kommune
EU-habitatområder i Danmark
Ambros Martín

Ambros José Martín Cedres ( en spansk tidligere håndboldspiller og nuværende håndboldtræner.

Han er nuværende cheftræner for russiske Rostov-Don og Ruslands kvindelandshold.

I sommeren 2012, erstattede han Karl Erik Bøhn som cheftræner for Győri Audi ETO KC. Han var også landstræner for Rumæniens kvindelandshold fra 2016 til 2018.

Martín var den første spanske træner til at vinde Champions League trofæet med en udenlandsk klub.

Referencer

Eksterne henvisninger 

Håndboldtrænere fra Spanien
Håndboldspillere fra Spanien
Gabriella Tóth

Gabriella Tóth (født. 23. september 1996) er en kvindelig ungarsk håndboldspiller som spiller for Kisvárdai KC og Ungarns kvindelandshold som playmaker.

Meritter 

 EHF Champions League:
 Finalist: 2016
 Nemzeti Bajnokság I
 Guld: 2016
 Magyar Kupa
 Guld: 2016

Referencer 

Håndboldspillere fra Ungarn
Håndboldspillere fra Győri Audi ETO KC
Rebecca Emilie Sattrup

Rebecca Emilie Sattrup, (født 29. november 2001) er en dansk skuespiller.

Karriere 
Rebecca Emilie Sattrup spiller hovedrollen Dina i Skammerens datter. Hun blev opdaget af Karin Jagd under en dansetime på Nørrebro og endte med at blive hevet ind til casting efter næsten 5.000 piger. Hun var med i efterfølgeren Slangens gave, som fik premiere i 24. januar 2019.<ref>[http://www.kino.dk/film/s/sk/skammerens-datter-2  Omtale af Skammerens datter 2 på kino.dk] og på IMDb</ref>

For at gennemføre rollen som Dina fik hun bl.a. rideundervisning, ligesom hun måtte klippe sit hår af, da hun i filmen optræder forklædt som en dreng. Desuden har hun udført en del af sine egne stunts. Sattrup castede til rollen efter at have læst bogen, som hun fik af sin mor, der havde købt den i en boghandel, da en kvinde havde sagt til hende: "Du skal købe den her bog. Den vil ændre din datters liv." Særligt hendes øjne var medvirkende til at gøre udslaget ved hendes casting, da skammerdatterens øjne spiller en central rolle for historien.

 Krediteringer 
Film
 Skammerens datter (2015)
 Slangens gave (2019)
Interview
 Aftenshowet (2007)
 Sofie Linde Show'' (2015)

Noter

Eksterne henvisninger 
 

Skuespillere fra Danmark
Stuntman
Stevning Dam

Stevning Dam er en opstemmet næringsrig sø  med et areal på 29,8 ha. mellem Vojens  og Hammelev i Haderslev Kommune. Den har tilløb fra  Dybdals- og  Jernhyt Bæk, og har via en kort kanal forbindelse til Tørning Møllesø hvorfra Tørning Å udspringer og via Hindemade videre til  Haderslev Dam.  Søens historie går tilbage til middelalderen, da  det med sikkerhed vides, at Tørning Mølle var i drift i 1494, da Kong Hans erhvervede den, men der er formodninger om at udnyttelsen af vandkraften går længere tilbage, - møllen nævnes første gang i 1331.  Stevning Dam er en del af Natura 2000-område nr. 92 Pamhule Skov og Stevning Dam.

Eksterne kilder og henvisninger

 Basisanalysen til Natura 2000-område nr. 92, 2016-21

Søer i Haderslev Kommune
Kunstige søer
Jim Hagemann Snabe

Jim Hagemann Snabe (født 27. oktober 1965 i Egedal) er en dansk erhvervsleder med international karriere, især indenfor den tyske IT-gigant SAP. Han er i februar 2017 blevet indstillet til at overtage posten som bestyrelsesformand for Siemens med virkning fra 2018.  Snabe er desuden blevet indstillet til i marts 2017 at afløse Michael Pram Rasmussen som formand for bestyrelsen i A.P. Møller - Mærsk.  Snabe er også medlem af bestyrelsen i World Economic Forum.

Karriere 
Snabe er uddannet fra Handelshøjskolen i Aarhus 1984-1990 og har siden gjort karriere indenfor SAP, afbrudt af to år hos IBM Danmark (1994-96).

SAP 
Efter tre år som administrerende direktør for det svenske SAP-datterselskab, blev Snabe øverste leder for SAPs nordiske afdelinger, indtil han i Februar 2010, sammen med Bill McDermott, blev udnævnt til global chef for hele SAP-koncernen. Posten fratrådte han i 2014, hvor han blev særlig rådgiver for selskabet og indtrådte samtidig i dets bestyrelse.

Øvrige Tillidshverv 
I april 2016 tiltrådte Snabe bestyrelsen i A.P. Møller - Mærsk, hvoraf han blev formand i marts 2017.

Han er i øjeblikket også medlem af bestyrelsen for Allianz SE og af bestyrelsesrådet på World Economic Forum.

Han er desuden adjungeret professor ved CBS.

I 2017 skrev Snabe bogen "Dreams and Details: Genopfind din virksomhed og dit lederskab fra en styrkeposition" sammen med Mikael Trolle. På baggrund af deres ledelseserfaring forsøgte Snabe og Trolle at italesatte en ny ledelsesmodel, der forener inspiration, ambitioner, innovation med målet om økonomisk succes i den moderne verden. Modellen bygger på Snabes tro på, at virksomheder skal genopfinde sig selv for at kombinere overskud med ansvarlighed og bæredygtighed. I november 2018 grundlagde Snabe og Trolle Dreams and Details Academy.

14. december 2022 annoncerede den svenske batteriproducent Northvolt at Snabe indtræder som bestyrelsesformand.

Publikationer 

 Jim Hagemann Snabe et al (2009). Business process management:The SAP Roadmap. Bonn, Galileo Press / SAP Press, 2009
 Snabe, Jim Hagemann and Trolle, Mikael (2019). Dreams and details: Genopfind din virksomhed og dit lederskab fra en styrkeposition. [Valby]: Spintype. ISBN 978-87-7192-053-6. OCLC 1111587499.
 Thinggaard, Lars and Snabe, Jim Hagemann (2020). Tech for Life: Putting trust back in technology. Spintype. ISBN 9788771920659

Referencer 

Erhvervsfolk fra Danmark
Erhvervsfolk fra Danmark med international karriere
Personer i Kraks Blå Bog
A.P. Møller - Mærsk
Siemens
Du kan gøre hvad du vil (sang)

"Du Kan Gøre Hvad Du Vil" er den danske popsanger Christian Brøns' debutsingle fra 2001. Sangen blev Brøns' gennembrud efter han havde forladt realityprogrammet Big Brother 2001, og toppede den danske hitliste i mange uger. Den modtog desuden flere musikpriser.

Sangen er en coverversion af Patrik Isakssons sang "Du får göra som du vill". Den blev samplet på nummeret "Hey Jimmy" der blev udgivet på den danske rapper Ankerstjernes andet album, For os, i 2015.

Modtagelse 
"Du Kan Gøre Hvad Du Vil" lå sammenlagt 15 uger som nummer 1 på Hitlistens Track Top-40, ud af de i alt 23 uger den lå på listen. Dette var en ny rekord for et dansk nummmer.

Ved prisuddelingen P3 Guld modtog sangen "Årets lytterhit" der var stemte af radiostationens lyttere frem for den jury, som uddeler de øvrige priser. Ved GAFFA-prisen dette år fik nummeret prisen for "Årets Danske Single". Ved Danish Music Awards i 2002 blev "Du Kan Gøre Hvad Du Vil" nomineret til "Årets danske hit", der dog gik til Safri Duos "Played-A-Live (The Bongo Song)".

Referencer 

Sange fra Danmark
Sange fra 2001
Christian Brøns
Nummer-et hits i Danmark
Backstabbing for beginners

Backstabbing for beginners med den danske titel Dobbeltspil er en dansk film fra 2018, instrueret af Per Fly på baggrund af Michael Soussans bog Bedrageri for begyndere.

Medvirkende 
 Theo James som Michael
 Ben Kingsley som Pasha
 Jacqueline Bisset
 David Dencik som Rasnetsov
 Belçim Bilgin som Nashim
 Rachel Wilson som Lily

Referencer

Eksterne henvisninger 
 

Danske film fra 2017
Thrillerfilm fra Danmark
Engelsksprogede film
Film fra Danmark (administrationskategori)
Film instrueret af Per Fly
Frederikke Gulmark

Frederikke Gulmark er en dansk håndboldspiller, der spiller i HH Elite som venstre back. Hun har tidligere optrådt for Lyngby HK, Randers HK og Gjerpen HK.

Kilder 
 Frederikke Gulmark - Eurohandball  
 Frederikke Gulmark - Randers HK Spillerprofil 

Håndboldspillere fra Danmark
Mountain (band)

Mountain er et amerikansk hard rock band som blev dannet på Long Island i New York i 1969. Oprindelige medlemmer var sanger og guitarist Leslie West, bassist og sanger Felix Pappalardi, keybordspilleren Steve Knight og trommeslager N. D. Smart- Bandet blev allerede opløst i 1972, men er blevet gendannet flere gange siden 1973 med varierende besætninger. Det er stadig aktivt I ,. Deres bedst kendte sang er "Mississippi Queen", men de er også krediteret for deres optræden på Woodstock Festivalen i 1969. Mountain er et af flere bands, som i dag krediteres for at have haft indflydelse på den tidlige udvikling af heavy metal i 1970'erne. Bandets musikalske stil bestod i hovedsagen af sange indenfor genrerne hard rock og blues rock.

Diskografi

Studiealbums

Live albums 
 Mountain Live: The Road Goes Ever On (1972) US #63
 Twin Peaks (1974) US #142
 Eruption (2000 & 2004)

Opsamlingsalbums 
 The Best of Mountain (1973) US #72 *US: Gold
 Over the Top (1995)
 Crossroader - An Anthology 70/74 (2010)

Singler

Referencer

Eksterne links 
 : www.MountainRockBand.com
 Mountain biography by Steve Huey, discography and album reviews, credits & releases at AllMusic.com
 Mountain discography, album releases & credits at Discogs.com
 Mountain biography, discography, album credits & user reviews at SputnikMusic.com
 Mountain albums to be listened as stream at Play.Spotify.com

Hård rock-grupper
Rockmusikere fra USA
Belgae

Belgae var en gruppe med stammer som var bosatte i det nordlige Gallia og mellem Den engelske kanal og de vestlige banker af Rhinen fra 200-tallet fvt. eller tidligere. I sit værk Commentarii de Bello Gallico om gallerkrigerne, gav Julius Cæsar en beskrivelse af disse folk. Både Cæsar og andre klassiske forfattere omtalte dem som gallere, men som forskellige fra "keltiske" gallere. Ifølge Cæsar talte de et keltisk sprog, men havde germanske aner.

Romerne påbegyndte deres erobring af området i år 57 fvt. og den blev afsluttet under ti år senere.

Deres eksakte etniske tilhørighed er omstridt. Ifølge Cæsar havde de andre skikke og love end de keltiske gallere, mens den græske historiker Strabon på sin side nedtonede disse forskelle. Mange sprogforskere antager at de talte et keltisk sprog. Arkæologiske fund, såvel som tekstanalyser og toponymer, viser at de havde genetiske, kulturelle og historiske forbindelser med folkeslag øst for Rhinen, deriblandt germanerne.

Ud fra studier af lokale stednavne er det blevet hævdet at Belgae ikke talte keltisk, selv om keltisk havde været indflydelsesrigt blandt folkeslagets ledere som et medium til omverdenen. Teorien om den såkaldte Nordwestblock, går ud på at keltisk ikke var hovedsproget nord for Ardennerne. Enkelte sprogforskere opererer med en teoretisk uddød og distinkt gren af indoeuropæisk, som har eksisteret i området før den keltiske og germanske indflydelse, og som er blevet kaldt gammelbelgisk.

Eksterne henvisninger 
 Belgae i Roman-Britain.org

Belgiens historie
Oldtidens folkeslag
Audun Herning

Audun Kolsrud Herning (født 1. februar 1981) er en norsk politiker fra Nesodden. Herning var fra 25. oktober 2007 til 20. april 2009 politisk rådgiver i Kundskabdepartementet, for statsråd Bård Vegar Solhjell. Han var leder i Socialistisk Ungdom i perioden 2004–2006, souschef i perioden 2002–2004, og sat i centralstyret fra 2000. Han taler spansk og har engageret sig i Latin-Amerika.

Eksterne henvisninger 

 Audun Herning på sv.no - Hentet  

Politikere fra Sosialistisk Venstreparti
Gøglernes aften

Gøglernes aften kan henvise til:
 Gøglernes aften (film) – svensk film fra 1953 instrueret af Ingmar Bergman
 Gøglernes aften (album) – livealbum med Gasolin' fra 1978
Cyberpunk 2077

Cyberpunk 2077 er et computerrollespil udviklet af CD Projekt RED og udgivet af CD Projekt. Det blev udgivet på Microsoft Windows, Stadia, PlayStation 4, og Xbox One, den 10. december 2020. Og ligeledes til PlayStation 5 og Xbox Series X|S. Det blev annonceret på CD PROJEKT REDs officielle hjemmeside, at spillets lancering blev udskudt et halvt år, grundet uforudsete forhindringer og endelige finpudsninger. Ydermere bliver multi-player funktionaliteten først færdig efter spillets lancering. Spillet er baseret på Cyberpunk 2020, et rollespil lavet af Mike Pondsmith i 1990, og foregår i samme verden, men 57 år senere.

Ved udgivelsen blev det rost for blandt andet sin grafik, men modsat også kritiseret for sine bugs, især konsol-versionen, der midlertidigt blev trukket fra PlayStation Store.

Gameplay 
Spillet spilles i first person. Som spiller styrer man V, hovedpersonen af spillet, som enten kan være en mand, kvinde eller ikke-binær, alt efter hvad man ønsker. Det foregår i en open world i den selvstyrende storby kaldet Night City, der ligger ved grænsen mellem Syd- og Nordcalifornien i det fremtidige New United States. Byens indbyggerne taler, ud over engelsk, bl.a. japansk som løbende bliver oversat til en engelsk taleboble. Spillere kan købe implantater, som alt efter prisgruppe og kvalitet giver bedre egenskaber. "Braindance", en digital optager, som streamer direkte ind i hjernen, tillader rollepersonen at opleve en anden persons hjerneprocesser og muskelbevægelser, som om de var deres egne.

Indtil videre kan spillet spilles singleplayer, men CD Projekt Red har ikke udelukket muligheden for at der kommer DLC der gør det muligt at spille multiplayer.

Historie 

Der kendes ikke meget til historien i spillet endnu, men Keanu Reeves spiller en af hovedpersonerne hovedkarakterer. I et interview nævner en spiludvikler at Keanu Reeves stort set er ligeså vigtig for historien som man selv er.

Udvikling 
Spillet er baseret på cyberpunk-rollespillet Cyberpunk 2020, CD Projekt RED har dedikeret et team, som er større end ved udviklerens forrige titel The Witcher 3: Wild Hunt. CD Projekt RED startede opgraderingen af REDengine 3-spilmotoren til spillet, omkring da The Witcher 3: Wild Hunt blev udgivet. Marcin Przybyłowicz er blevet valgt til at komponere musikken.

Referencer

Eksterne henvisninger 
 
 

Computerspil fra 2020
Computerrollespil
Windows-spil
PlayStation 4-spil
PlayStation 5-spil
Xbox One-spil
Xbox Series X/S-spil
Freden i Groningen

Freden i Groningen (De Vrede van Groningen) eller Groninger Zoen (Groningens forsoning) er en fredsaftale, der bragte en ende på den store frisiske krig (1413-1422).

Traktaten blev underskrevet den 1. februar 1422 i byen Groningen og blev personligt underskrevet af de 94 stammefyrster (hoofdelingen).<ref> (2010), De Grote Friese Oorlog: Partijstrijd in de Friese landen: 1413-1422, s. 60</ref> I 9 år havde de frisiske landområder mellem Vlie og Weser været hærget som følge af krig og tvister mellem Schieringer (en politisk gruppe) på det tidspunkt understøttet af greven af Holland, Jan van Beieren, og allierede, der bestod af Vetkopers (Fedkøbere), Gelderske parti Bronkhorsten og familien Onsta i Groningen, støttet af Ocko II tom Brok. Tidligere forsøg på at bringe en ende på fjendtlighederne mislykkedes hver gang, fordi en af parterne ikke overholdt aftalerne.

Greverne i Holland havde i århundreder hævdet suverænitet over Friesland. Friesland skulle være givet dem i len af den tyske kejser. Dette omfattede ikke kun den nuværende provins Friesland men også Ommelanden og det tyske Ostfriesland.

I slutningen af det 14. århundrede udviklede der sig i Friesland såkaldte parti tvister. Begge parter, der er kendt i Friesland og Groningen som schieringers og vetkopers, havde sjældent en fast sammensætning, de fandt let sammen, men gik lige så let fra hinanden igen. De præcise grunde til optrapningen af konflikterne er vanskeligt at afgøre, men har rødder i traditionelle fejder. Den umiddelbare årsag til den frisiske krig var en fejde mellem de indflydelsesrige østfrisiske familier Abdena og To Broke.

Den deraf følgende uro førte til, at Albrecht af Bayern så en god mulighed for at udøve sine rettigheder i Frisland. Samtidig dannedes i den tilstødende Ostfriesland kernen i et grevskab med tilknytning til slægten To Broke, som også så muligheder i urolighederne. Friesland og Groningen blev kamppladsen for vedvarende stridigheder mellem stadigt skiftende koalitioner. En klar sejr for nogen af parterne kunne det dog ikke komme til.

Med fredstraktaten var det slut med krigen. I fredsaftalen blev Lauwers angivet som vestlige grænse for det område af Jan van Beierens herlighed (det vil sige særrettigheder) blev anerkendt af To Broke. Bagefter det var forholdsvis roligt i Ommelanden og i byen Groningen skete aktivt en tilnærmelse mellem Slægt Bronkhorst og Slægt Heeckeren. I Friesland vest for Lauwers begyndte fraktionskampene mellem Vetkopers og Schieringers dog snart for alvor at blusse op igen.

 Kilde 

 Litteratur 
 , Grenzen aan de macht: De Friese oorlog van de graven van Holland omstreeks 1400, Haag 1993. 
 , 'Hekerens en Bronkhorsten in Groningen', i: D.E.H. de Boer et al. (red.), Het Noorden in het midden'', Groningen 1998, s. 18-30. 
 , 'De Grote Friese Oorlog. Partijstrijd in de Friese landen: 1413-1422' , master thesis geschiedenis, Groningen 2010 

Frisland
Vinylacetat

Vinylacetat er en organisk forbindelse med den kemiske formel CH3C(O)OCHCH2. Det er esteren af vinylalkohol og eddikesyre. Ved standardbetingelser er vinylacetat en farveløs væske med en stikkende lugt. Det anvendes som monomer i produktionen af polyvinylacetat, som er en vigtig industriel polymer.

Eddikesyreestere
Monomerer
Hintersee (Vorpommern)

Hintersee  er en by og kommune i det nordøstlige Tyskland, beliggende i Amt Am Stettiner Haff under Landkreis Vorpommern-Greifswald ved den tysk-polske grænse. Landkreis Vorpommern-Greifswald ligger i delstaten Mecklenburg-Vorpommern.

Geografi 
Hintersee er beliggende længst mod øst i Vorpommern. Med hinter dem See (bag søen) menes den afvandede tidligere Ahlbecker See – som nu udgør naturschutzgebiet Seegrund. Hintersee ligger midt på Ueckermünder Heide og er omgivet af et skov- og vandrigt landskab. Der er ni kilometer til Stettiner Haff mod nord, og den nordlige del af kommunen er en del af Naturpark Am Stettiner Haff. Nærmeste byer er Eggesin, der ligger 15 km mod nordvest, og Pasewalk 22 km mod sydvest. Nord for kommunen ligger Neuwarper See og mod øst Großer Mützelburger See. Landskabet med højmoser har en mangfoldig flora og fauna.

Eksterne kilder og henvisninger 

 Byens side på amtets websted
 Statistik 
 Websted for Naturpark Am Stettiner Haff

Byer i Mecklenburg-Vorpommern
Kommuner i Mecklenburg-Vorpommern
Amt Am Stettiner Haff
Byer i Kreis Vorpommern-Greifswald
Egholm-færgen

Egholm-færgen er en færgerute mellem Aalborg og øen Egholm i Limfjorden. Sejlturen varer ca. 5 minutter. Der er normalt afgang hver halve time, på hverdage mellem kl 6.30 og kl 23.

Ruten besejles af to færger. Egholm, der har plads til 29 personer og tre personbiler, samt Egholm II, der kan medføre 96 personer og 10 biler.

Færgerne betjenes af én medarbejder, der, udover at føre fartøjet, kontrollerer billetten, der købes/fås i automat ved personalets velfærdsbygning.

Siden 2016 har børn og pensionister rejst gratis.

Eksterne henvisninger 
 Færgens hjemmeside 

Færgeruter i Danmark
Transport i Aalborg
Klæk!

Klæk! er Sonja Halds tredje album, udgivet på Skide Farligt Records den 25. februar 2017. 
Albummet er ude på LP, CD og digitale tjenester.

Spor

Medvirkende 
Jonas Dahl 
Simon Bekker
Ole Holmgaard
Jakob Retz
Mikkel Aagaard Christiansen 
Flemming Bloch
Johan Olsen
Laura Mo
Kirstine Birk 
Maja Karlshøj Joensen 
Pit Löw 
Rohan Stevenson

Eksterne henvisninger 
Sonja Halds – Officielle hjemmeside!
Discogs – Sonja Hald – Klæk!

Noter 

Album fra 2017
Musik i Aarhus
Rockalbum fra Danmark
Folkrock-album
Sonja Hald